สาวไทยมีอำนาจซื้อเพิ่ม
ผู้หญิงไทยรายได้เพิ่มปีละ 10.58% มีอำนาจซื้อมากขึ้น ใช้จ่ายผ่านบัตรเครดิตบ่อยขึ้น หวังมีอิสรภาพทางการเงิน
2 พ.ค. 2560

ผู้หญิงไทยรายได้เพิ่มปีละ 10.58% มีอำนาจซื้อมากขึ้น ใช้จ่ายผ่านบัตรเครดิตบ่อยขึ้น หวังมีอิสรภาพทางการเงินนายธีรวัฒน์ ตรีรัตน์ดิลกกุลผู้ช่วยกรรมการผู้จัดการใหญ่ ธนาคารยูโอบี กล่าวว่า 10 ปีที่ผ่านมา หรือตั้งแต่ปี 2549-2559 ผู้หญิงมีรายได้เฉลี่ยต่อปีเพิ่มขึ้น 10.58% ทำให้อำนาจการซื้อสูงขึ้น จึงมองหาสิ่งที่จะตอบสนองความต้องการเพิ่มขึ้น“ผู้หญิงยุคนี้ให้ความสำคัญกับแฟชั่น สุขภาพ ท่องเที่ยว รวมถึงออกไปทานข้าวนอกบ้านเพื่อสังสรรค์กับครอบครัวและเพื่อนฝูง โดยข้อมูลบัตรเครดิตยูโอบี พบว่า ในปี 2559 ผู้หญิงมียอดการใช้จ่ายผ่านบัตรเครดิต 53% ของยอดการใช้จ่ายบัตรทั้งหมดและยังใช้จ่ายบ่อยกว่าผู้ชายถึง 21%” นายธีรวัฒน์ กล่าวนอกจากนี้ ธนาคารยูโอบี ยังสำรวจพบว่า ผู้หญิงไทยให้ความสำคัญกับอิสรภาพทางด้านการเงิน มากพอๆ กับการพัฒนาอาชีพและการศึกษา ขณะที่สิ่งสำคัญที่สุดในชีวิต คือ การดูแลพ่อแม่“สะท้อนภาพความสมดุลจากเปลี่ยนแปลงทางสังคมของผู้หญิง โดยมีความเป็นสตรีไทยดั้งเดิม มีภาพความเป็นแม่ ดูแลบ้าน ดูแลสมาชิกในครอบครัว ควบคู่ไปกับบทบาทของสตรีไทยยุคใหม่ทำงานนอกบ้าน และก้าวสู่ตำแหน่งระดับสูงในภาคธุรกิจ”นายธีรวัฒน์ กล่าวนอกจากนี้ ปัจจุบันประเทศไทยมีผู้หญิงในตลาดแรงงาน 45% โดยอยู่ในตำแหน่งผู้บริหารระดับสูง 37% มากกว่าสิงคโปร์ที่มีผู้หญิงอยู่ในตำแหน่งผู้บริหารระดับสูง 30%